钦定古今图书集成/方舆汇编/职方典/第1478卷 > 《蒙自县义田碑记》尹绍皋
## 钦定古今图书集成/方舆汇编/职方典/第1478卷 > 《蒙自县义田碑记》尹绍皋

或曰：“仓何以义名？而田何以义仓名也？”曰：“行而宜之
之谓义也。”夫上古之世，人有恒产，各安其室，乐其业，
丰衣足食，养老送终，不必资藉，义在于仁中也。延及
中古，法制渐敝，人自治生，岂能尽遂其生？或天灾流
行，或命途多舛，于是乎有饥者、寒者、匮乏者、疾病而
乏药剂者、负贷而桁杨率偿者，流亡异域；暴白骨于
青草者，种种不一。孰非同胞，宁忍秦越视之？故隋度
支尚书长孙平奏令民间每岁家出粟麦一石以下，
贫富为差，储之当社，以备赈济。此《义仓》之所由始，而
义以行仁者也。我蒙自虽地瘠民贫乎？人各刀耕火
种，自力求食，甚至无立锥者，亦耻无故之获，而羞朱
门之求，无庸济也。惟是四方求食之“徒，类多咿唔之
市。乃风气燥湿之不同，起居调剂之失节，常有疾病
者、饥寒者、匮乏者、求药饵者，流亡而暴露者，人皆有
所不忍，孰无长孙尚书之心乎？”吾友恩选公尹一德，
同官令李光表，儒官魏之选，春元魏英，廪生李占春、
杜学元、李愉、李维棠、饶祖德、万邦庆、万汤年、李维楚，
吾叔尹廷伟及不佞，各捐资不等，每岁秋粮谷一二
十石备赈，而以义士何伟、万邦化、江元春主之，剩者
则时价粜，年来又复如是。积十馀年之后，犹存一百
二十馀金。诸君子曰：“谷多而济不能尽用，时久而银
不能常存，须买田以为长远之计。”于是买得李天杞
田一段，去银五十二两，随田秋粮一斗三升，额租三
十五两，佃户孙光祖、王德章之所开垦而成熟者也。
顾此田乃白谦之水源，时布衣透求为牧地，而不失
租额。君子曰：“为牧地而求租额，非策也。宁为田而求
租便。”仍令孙、王二户共耕之。佥曰“可。”恐其久而或湮，
乃援皋《一毛颖》而命记之。夫贤者作法，智者守焉，诸
君子一时美意，所捐几何，而流衍十馀年来，境以内
饥寒者得以衣食，暴露者得以藏病，匮负贷者相恬
以熙。信义之时，义大矣哉！吾愿“自今以后，耕者不得
失额，收者不得加增，布施者叩之即应。会友中若令子若贤孙，各念先辈美意而世守引之，即百世常存
可也。”